Аԥсны ахада иҿы иаԥҵоу астретегиатә ҭҵаарақәа рцентр аиҳабы Олег Дамениа арадио Sputnik Аԥсны астудиа аҟны игәалаиршәеит 1992 шықәса, жьҭаара 7, 8 рзы Лыхны имҩаԥысуаз Адунеи жәларбжьаратәи аԥсуа-абаза конгресс раԥхьатәи аизара.
Рашәара 27 рзы имҩаԥысраны иҟоу афотоцәыргақәҵа "Кавказтәи аҳәырԥсарра аԥсабара" ахь инарго аусумҭақәа нарыгӡеит Кавказтәи аҳәырԥсарра аҭҵаарадырратә усзуҩцәа.
Азакәан иаҵанамкуа амигрантцәа зҭаз ашхәа Ҭырқәтәылатәи апровинциа Мугла Егеитәи амшын аԥшаҳәа иахьаҵанакуаз иӡааҟәрылеит.
Америкатәи ар Польша мрагыларатәи аҳәааҿы ф-ҭыԥк рҿы иргылахоит ҳәа аҳәамҭа ҟаиҵеит Польша Атәылахьчара аминистр Мариуш Блашьчак.